Generalgubernija
Apie I pasaulinio karo metu Vokietijos imperijos įkurtą panašų administracinį vienetą žr. Varšuvos generalgubernija. Generalgubernija (vok. Generalgouvernement, Generalgouvernement für die besetzten polnischen Gebiete, lenk. Generalne Gubernatorstwo) – 1939–1945 m. egzistavusi sritis Trečiojo Reicho rytinėje dalyje, sudaryta iš vakarinių okupuotų Lenkijos teritorijų. Centras – Krokuva. Sritis ribojosi šiaurės rytuose su Balstogės sritimi, rytuose su Ukrainos reichskomisariatu, pietuose su Slovakijos respublika, pietvakariuose su Aukštutine Silezija ir vakaruose su Vartos sritimi.